melléklet a 141/2026. (IV.29.) határozathoz

MEGBÍZÁSI SZERZŐDÉS

Amely létrejött egyrészről
Mór Városi Önkormányzat
székhely: 8060 Mór, Szent István tér 6.
azonosító szám: 14213608
PIR szám: 727222
adószám: 15727220-2-07
statisztikai számjel: 15727220-8411-321-07
képviseli: Fenyves Péter Polgármester
mint Megbízó
a továbbiakban mint: „Megbízó”
másrészről a
Quercus Audit RB Kft. 
székhelye: 8200 Veszprém, Radnóti tér 2./C. 
cégjegyzék száma: 19 09 522663
adószám: 27553707-2-19
képviseli: Tölgyes András József
mint Megbízott
a továbbiakban, mint: „Megbízott”
között alulírott helyen és időben az alább feltételek szerint.
1. A könyvvizsgálat célja: annak vizsgálata, hogy Mór Városi Önkormányzat vonatkozó jogszabályok által meghatározott Éves költségvetési beszámolója -költségvetési, illetve pénzügyi számvitel szerinti részei - valós adatokat tartalmaz-e, megfelel-e a jogszabályok előírásainak.
2. A szerződés tárgya:
a) Mór Városi Önkormányzat Éves költségvetési beszámolójának auditálása (a beszámoló auditálásának előkészítéseként az évközi könyvvizsgálati feladatok elvégzése), és arról könyvvizsgálói jelentés kibocsátása,
b) Az Önkormányzat által alapított költségvetési szervek éves költségvetési beszámolóinak egyszerűsített módszertan szerinti felülvizsgálata,
c) Az Önkormányzat éves Költségvetési rendelet-tervezeteinek, illetve azok módosításainak könyvvizsgálata.
d) A könyvvizsgáló tanácsadás, konzultáció keretében biztosít állandó rendelkezésre állást.
e) A könyvvizsgáló jelentés kiadásához a Könyvvizsgáló a következőket teszi vizsgálat tárgyává:
· számviteli nyilvántartások megfelelősége
· számviteli nyilvántartások és az éves költségvetési beszámoló összhangja
· éves költségvetési beszámoló megfelelése a számviteli alapelveknek és a vonatkozó jogszabályi előírásoknak
· számviteli rend belső szabályozottsága
f) A megbízás nem terjed ki:
· a gazdasági helyzet értékelése kapcsán intézményi, szervezeti átvilágítás
3. A könyvvizsgálói feladatok ellátásért természetes személyként Tölgyes András József kamarai tag, bejegyzett könyvvizsgáló felelős (a.n.: dr. Zsilkó Katalin, Magyar Könyvvizsgálói Kamarai nyilvántartási száma: 005572), költségvetési minősítéssel rendelkezik (költségvetési minősítés száma: KM002012).
4. A Könyvvizsgáló az Önkormányzat Képviselő-testületének készített könyvvizsgálói jelentést a Polgármester részére a Zárszámadásról szóló rendelet-tervezet Képviselőtestületi tárgyalása előtt legalább 7 nappal adja át. Ennek érdekében a Megbízó a jelentés leadási határideje előtt legalább 20 munkanappal átadja az elkészített éves költségvetési beszámolót és a beszámolót alátámasztó tanúsítványokat, teljességi nyilatkozatokat. A kitöltendő tanúsítványokat és teljességi nyilatkozatokat a könyvvizsgáló az éves költségvetési beszámoló könyvvizsgálatának megkezdésekor - legkésőbb a tárgyévet követő év február 15 -ig rendelkezésre bocsátja.
5. A Könyvvizsgáló a független Könyvvizsgálói jelentést 2 eredeti példányban adja át a Megbízónak, amelynek elválaszthatatlan része a könyvvizsgálat alapján megadható vélemény (záradék) is.
6. A Könyvvizsgáló az évközi könyvvizsgálat során feltárt hiányosságokról, hibákról folyamatosan tájékoztatja az együttműködésre kötelezett pénzügyi irodavezetőt, hogy a kijavításhoz szükséges intézkedéseket megtehesse. E megállapításairól a Könyvvizsgáló írásban is tájékoztatást ad a pénzügyi irodavezetőnek.
7. A Megbízó tudomásul veszi, hogy a könyvvizsgálói jelentés részére átadott példányai nem választhatók külön a hozzájuk kapcsolódó Éves költségvetési beszámolótól, továbbá az abban foglaltak a teljes beszámolótól függetlenül nem használhatók fel.
8. Az adóbevallások elkészítéséért és leadásáért a Megbízó felelős. A Könyvvizsgáló az éves beszámoló könyvvizsgálata részeként részletesen nem tekinti át az adók kiszámítását és az adóbevallásokat. Felek elismerik, hogy a NAV jogosult az összes adóbevallást hatósági revízió alá vonni, és azt, hogy a vonatkozó számviteli jogszabályokkal összhangban elkészített éves költségvetési beszámolóról kiadott könyvvizsgálói vélemény (záradék) nem nyújt biztosítékot arra, hogy a Megbízó által benyújtott adóbevallásokat az adóhatóság elfogadja.
9. A szabálytalanságok megelőzésének és feltárásának felelőssége a Megbízót terheli. A Könyvvizsgáló úgy tervezi meg a könyvvizsgálatot, hogy az valószínűsíthetően feltárja a pénzügyi kimutatásokban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson a pénzügyi kimutatásokról adott könyvvizsgálói véleményhez. A könyvvizsgálat nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat az éves beszámolóban. Előzőek alapján a Könyvvizsgáló által kibocsátott könyvvizsgálói vélemény nem minősül arra vonatkozó könyvvizsgálói nyilatkozatnak, hogy az éves költségvetési beszámoló mentes minden hibától.

Jogok és kötelezettségek:
10. A Megbízott kötelezettségei, jogai, az együttműködés módja:
10.1.  A Megbízott köteles elfogadó nyilatkozatot adni a megbízás elfogadásáról a szerződés aláírásakor (Szerződés 1. számú melléklete).
10.2.  A Megbízott könyvvizsgáló a Megbízó által biztosított információk alapján, a magyar Nemzeti Könyvvizsgálati Standardok szerint teljesíti megbízását. A Megbízott könyvvizsgáló feladata, hogy jelentésében állást foglaljon arról, hogy a Megbízó Éves költségvetési beszámolója megfelel-e a jogszabályokban foglalt előírásoknak, az Éves költségvetési beszámoló megbízható, és valós képet ad-e a Megbízó vagyoni, pénzügyi és jövedelmi helyzetéről. A könyvvizsgálói jelentésért a Megbízott könyvvizsgáló a felelős.
10.3.  Köteles a Megbízót folyamatosan tájékoztatni azokról a megállapításairól, amelyek a könyvvizsgálói jelentés elkészítéséig kijavíthatok, módosíthatók. 
10.4.  A Megbízott joga, hogy a szerződés teljesítése érdekében szakértőt, alvállalkozót alkalmazzon. Erre vonatkozóan a szerződések megkötése a Megbízott feladata és felelőssége.
10.5.  A Megbízott jogosult:
· az Önkormányzat és intézményei könyveibe való betekintésre,
· az Önkormányzat tisztségviselőitől és költségvetési szervei munkavállalóitól szóban és írásban felvilágosítást kérni.
10.6. A Megbízott köteles a könyvvizsgálathoz átadott dokumentációkat, Könyvvizsgálói jelentést, egyéb feljegyzéseket, hitelesített egyszerűsített éves beszámolót és a megbízás érdekében folytatott levelezéseket 8 évig megőrizni.
10.7.  Köteles visszaszolgáltatni azokat a dokumentumokat, amelyek a Megbízó részére a további ügymenet érdekében szükségesek.
10.8.  Amennyiben a Megbízottnak a jelentés, illetve a beszámoló hitelesítése után – a teljességi nyilatkozat Megbízó által történő aláírása ellenére - olyan információk jutnak tudomására, amelyek ellentétesek a Könyvvizsgálói jelentéssel, Könyvvizsgálói véleménnyel, úgy joga van ahhoz, hogy a Megbízó költségére - amennyiben az információ utólagos megszerzése a Megbízó mulasztásának tudható be – utóvizsgálatot kezdeményezzen, amelynek függvényében új könyvvizsgálói jelentést készíthet, illetve a régit visszavonhatja.
10.9. A Megbízott jogosult a Képviselő-testület nyilvános és zárt ülésén tanácskozási joggal részt venni.
10.10. A Megbízottat munkavégzése során titoktartás kötelezi függetlenül attól, hogy az információ magától a Megbízótól, vagy annak üzleti és hivatalos kapcsolatai révén jutott tudomására.
10.11. Megbízott magára nézve kötelezőnek ismeri el, hogy az általa elkészített írásos anyagokat harmadik személy részére nem adhatja ki. Kivételt képez ez alól - esetlegesen - a Megbízó és a Megbízott közötti perben a bírósági eljárás során benyújtott peranyag, valamint a Magyar Könyvvizsgálói Kamara Etikai Bizottságánál lefolytatott vizsgálat esete, továbbá amennyiben a Megbízótól arra írásban engedélye van.
11. Megbízó kötelezettségei és jogai:
11.1. Felelős számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a magyar előírások szerinti éves költségvetési beszámoló elkészítéséért. Ez a felelősség magában foglalja:
· az akár csalásból, akár hibából eredő hibás állítástól mentes pénzügyi kimutatások elkészítésére vonatkozó belső ellenőrzés kialakítását, bevezetését és fenntartását,
· megfelelő számviteli politika kidolgozását és alkalmazását, valamint
· az adott körülmények között megfelelő számviteli becslések elvégzését.
11.2.  Biztosítja, hogy a könyvvizsgálat részére kellő időben a szükséges adatok és információk rendelkezésre álljanak.
11.3. Megbízó köteles meghívni a napirend és könyvvizsgálattal érintett előterjesztések – azok határozat-tervezeteivel együtt - megküldésével a Megbízottat a Képviselőtestület azon ülésére, amelynek napirendjén az éves beszámoló szerepel.
11.4. Nem korlátozza a Könyvvizsgáló függetlenségét, és nem fogalmaz meg olyan kikötéseket, amelyek a Könyvvizsgálót a szerződésben foglaltak végrehajtásában korlátozhatják. Tudomásul veszi, hogy a Könyvvizsgálói munkavégzést csak a hatályos jogszabályok befolyásolják, egyébként szavatolja a Könyvvizsgálói függetlenség betarthatóságát.
11.5. Teljességi nyilatkozatot tesz az Éves költségvetési beszámoló könyvvizsgálatra való átadásakor annak igazolásául, hogy minden kért és szükséges információt a könyvvizsgálat rendelkezésére bocsátott.
11.6. A Könyvvizsgáló részére, feladata ellátásához megfelelő munkakörülményt biztosít a vizsgálat helyszínén (munkahely, technikai feltételek, szükséges helyi jogszabályok), ill. online munkavégzés esetén biztosítja az anyagokat elektronikus formában. Megbízó tudomásul veszi, hogy a könyvvizsgálatra átadott Éves költségvetési beszámolót nem változtathatja meg, az átadott beszámoló minden módosításakor a Könyvvizsgáló írásbeli tájékoztatása, és a módosított beszámoló megküldése szükséges, a módosítások tételes bemutatásával.
12. A szerződő felek megállapodnak abban, hogy a feladatok teljesítésében együttműködnek és egymás részére a szükséges felvilágosításokat megadják.
13. A szerződésben a Megbízott gondossági kötelmet vállal.
14. A szerződés hatálya:
A szerződés 2026. június 1. napján lép hatályba és a megbízotti feladat elvégzéséig tart. Ennek zároshatárideje 2027. május 3l. napja.
15. A munka díjazása, fizetési feltételek: szerződő felek a megbízás teljesítéséért 
150.000 forint/hó + Áfa, azaz bruttó 190.500 Ft
Mindösszesen 1.800.000 forint + Áfa, azaz bruttó 2.286.000 Ft 
megbízási díjban állapodnak meg.
(A tevékenység statisztikai besorolása: TEÁOR/2008. 69.20 könyvvizsgálat, amelyet a hatályos általános forgalmi adóról szóló törvény alapján -jelenleg - 27 % áfa terhel.)
Megbízott részszámlák benyújtására jogosult, melynek legkisebb összege 1 havi díjazás.
Fizetés módja: átutalás, a számla benyújtását követő 8 napon belül 
A fizetést a számlában megjelölt bankszámlára kell teljesíteni.
Az összeg megfizetése a Könyvvizsgáló benyújtott számlája alapján, két részletben történik. A két számla az alábbiak szerint kerül kiállításra.
· [bookmark: _Hlk188023001]Az első számla, az éves díj 40 %-áról, tárgyév (vizsgált év) október utolsó munkanapján esedékes. Abban az esetben, ha a szerződés/szerződésmódosítás az aktuális év október utolsó munkanapja után kerül aláírása, akkor a szerződéskötést követő 1 hónapon belül. 
· A második számla, az éves díj 60 %-áról, a jelentés elkészültét követően kerül kiállításra.
16. A szerződés felmondásának módozatai:
16.1. A megkötött szerződést a Megbízó, illetve a Megbízott mondhatja fel 3 hónapos felmondási idővel.
16.2. A szerződés felmondását mindkét fél köteles írásban indokolni, megjelölve azokat az okokat, amelyek a szerződés felmondását indokolják.
16.3. A szerződő felek a szerződést közös megegyezéssel, előzetes egyeztetés alapján bármikor megszüntethetik.
17. A szerződést mindkét szerződő fél beleegyezésével, kizárólag írásban lehet módosítani. Nem minősül a szerződés módosításának a Szerződő felek cégjegyzékben nyilvántartott adataiban, így különösen a székhelyében, képviselőiben, kapcsolattartási joggal rendelkezők személyében, számlavezető bankjában, bankszámlaszámában, adószámban bekövetkező változás. Az említett változásokról az érintett fél a másik felet haladéktalanul, de legkésőbb a változás beálltát követő 5 napon belül elektronikus úton köteles értesíteni.
18. A szerződésben nem szabályozott kérdésekben a felek a 2013. évi V. törvény a Polgári törvénykönyvről, a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény, valamint a 2000. évi C. törvény a számvitelről rendelkezéseit veszik figyelembe.
19. Szerződő felek jogviták esetén a békés rendezést tartják elsődleges feladatuknak. Amennyiben ez nem vezet eredményre, alávetik magukat a polgár perrendtartásról szóló 2016. évi CXXX. törvény szerint meghatározott illetékességnek.
20. A munkáért felelős személyek
A Könyvvizsgáló részéről a könyvvizsgálat elvégzéséért személyében felelős kijelölt kamarai tag könyvvizsgáló
Tölgyes András József (tagsági igazolvány száma: 005572)
Az önkormányzat részéről kapcsolattartó
Fenyves Péter polgármester
Hossó Anita pénzügyi irodavezető a számviteli adatok szolgáltatásáért felelős személy
21. Adatvédelemre és titoktartásra vonatkozó rendelkezések:
21.1. A Megbízott kizárólag a jelen szerződés tárgyát képező tevékenység teljesítésével összefüggésben kezeli a Megbízó által számára hozzáférhetővé tett személyes adatokat. A Megbízó szavatol az érintettek személyes adatai hozzáférhetővé tételének jogszerűségéért.
21.2. Megbízott adatkezelése a szakmai előírásokban foglalt cél eléréséhez szükséges mértékig terjed. A Megbízott az adatkezelést az adatvédelemre vonatkozó jogszabályi előírások így különösen:
· az Európai Parlament és a Tanács (Eu) 2016/679 Rendeletének (2016. április 27.) a természetes személyeknek a személyes adatok kezelése tekintetében történő védelemről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR),
valamint
· az információs önrendelkezési jogról és az információszabadságról szóló 2011. évi CXII. törvényeknek (továbbiakban: Infotv.), továbbá
az ezeken alapuló belső adatkezelési szabályzatának betartásával végzi.
22. A Könyvvizsgálót tevékenysége során a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény (a továbbiakban: Kkt.) 66. §-a szerinti titoktartás köti, amely értelmében az adatokhoz kizárólag az arra jogosultak férnek hozzá.
23. A Könyvvizsgáló minősül adatkezelőnek a Társaság képviselője (aláírója) ill. kapcsolattartója adatainak kezelése esetén. Az érintettek Adatkezelési tájékoztatói a szerződés mellékletét képezik. 
24. Az adatfeldolgozási tevékenység általános szerződési feltételei e szerződés mellékletét képezik.
25. Megbízott adatkezeléséről részletes információk, a honlapján (www.quercus.hu) elérhető Adatkezelési tájékoztatóban olvashatók.
26.  A Megbízott jelen szerződés aláírásával kijelenti, hogy a nemzeti vagyonról szóló 2011. évi CXCVI. törvény (Nvtv.) 3. § (1) bekezdés alapján átlátható szervezetnek minősül.
27. Továbbá Megbízott kijelenti, hogy köztartozás mentes vállalkozás, és nem áll fenn adótartozása Mór Városi Önkormányzattal szemben.
28. Egyéb rendelkezések: a szerződés 3 példányban, magyar nyelven készült és a következő mellékletekkel együtt érvényes:
· Elfogadó nyilatkozat a Könyvvizsgáló részéről
· Az adatfeldolgozási tevékenység általános szerződési feltételei
· Adatkezelési tájékoztatás a szerződő fél kapcsolattartó személy adatainak kezeléséhez.
· Adatkezelési tájékoztatás jogi személlyel kötött szerződésekhez a jogi személy képviseletét ellátó természetes személy adatainak kezeléséhez.


Mór, 2026. ………………………..
………………………. 	………………………..
Megbízó	Megbízott
Fenyves Péter	Tölgyes András
 polgármester	kamarai tag könyvvizsgáló

